Mmjatchab  Mazameen  Ka  Mnjmia 


ABOUT  US 


Abde  Mustafa  Official,  a  team  from  Ahle  Sunnat  Wa  Jama'at 
Our  motto  :  Serving  Quraano  Sunnat,  preaching  lime  Deen  and 

to  reform  people. 

This  team  came  into  existence  in  the  year  2012  and  in  very 
few  years  this  team  did  a  lot  of  acts. 

There  is  also  a  special  place  of  Abde  Mustafa  Official  on 
social  media  networking  sites. 

Lots  of  people  from  all  over  the  world  are  connected  to  us 
via  Facebook,  WhatsApp,  Instagram,  Telegram,  YouTube  and 
Blogger. 

PYAAR  KARNA  AUR  PYAAR  HONA 


Pyaar  Kama  Aur  Pyaar  Hona  Dono  Me  Bahut  Farq  Hai  Pyaar  Ho  Jaane  Ka  Matlab 
Ye  Hai  Ke  Kisi  Par  Ittefaqan  Nazar  Pad  Gayi  Aur  Us  Ki  Muhabbat  Dil  Me  Ghar  Kar  Gayi, 
Is  Me  Insan  Ka  Khud  Par  Ikhtiyaar  Nahi  Hota,  lse  Kehte  Hain  Pyaar  Ho  Jana  Ab  Ek  Hai 
Pyar  Kana  Yani  Pehle  Se  Ye  Zahan  Bana  Kar  Chalna  Ke  Pyaar  Kama  Hai  To  Kama  Hai 
Ye  Ho  Gaya  Zabardasti  Wala  Pyaar  Jis  Ka  Bazaar  Daur  -e-  Hazir  Me  Garam  Hai 

Ladke  Ladkiyo  Ke  Darmiyaan  Pyaar  Ka  Muamla  Kuch  Aisa  Ho  Chuka  Hai  Goya 
Koi  Aam  Baat  Ho  Jawan  To  Jawan  Ab  Baccho  Ko  Bhi  Pyar  Hone  Laga  Hai 
Ek  Insan  Ki  Zindagi  Me  Jis  Tarah  Kayi  Maqasid  Hote  Hain  Ke  Padhna  Hai,  Paise  Kamane 
Hain,  Naukri  Hasil  Kami  Hai,  Shohrat  Hasil  Kami  Hai  Isi  Tarah  Ab  Logon  Ki  Zindagi  Ka 
Ye  Bhi  Ek  Maqsad  Ho  Gaya  Hai  Ki  Pyaar  Kama  Hai 

Ye  Ladke  Ladki  Ke  Darmiyan  Shadi  Se  Pehle  Wala  Pyar  Hi  Aaj  Kal  Pyar  Samjha 
Jata  Hai  Filmo,  Dramo  Aur  Makhloot  Taleem  Waghaira  Ki  Wajah  Se  Ye  Din  Ba  Din  ltna 
Aam  Hota  Ja  Raha  Hai  Ke  Har  Shakhs  lse  Qubool  Karta  Hua  Nazar  Aa  Raha  Hai  Kehne 
Wale  Ye  Tak  Kehte  Hain  Ke  Pyar  Kama  Koi  Gunah  Nahi  Halanki  Aap  Dekhein  To  Is  Pyar 
Ki  Shuruaat  Hi  Gunah  Se  Hoti  Hai  Agar  Koi  Ladka  Pyar  Karne  Ka  Zahan  Le  Kar  Ghar  Se 
Nikalta  Hai  To  Zahir  Si  Baat  Ha  Woh  Kisi  Ladki  Ko  Talash  Karega  Jo  Us  Ke  Sapno  Ki 
Raani  Ki  Tarah  Ho  Aur  Jab  Tak  Woh  Use  Na  Mil  Jaye  Tab  Tak  Talash  Ka  Silsila  Jari 
Rahega  Aur  Talash  Karne  Me  Na  Jane  Kitni  Ladkio  Ko  Us  Nazar  Se  Dekhega  Jo  Ke  Sarasar 
Najayez  Hai  Isi  Tarah  Ladkiyo  Me  Bhi  Hai  Pyaar  Ho  Jana  Ek  Hadsa  Hai  Jabki  Pyaar  Kama 
Ek  Mansuba  Hai  Aaj  Kal  Jo  Pyaar  Mansuba  Bana  Kar  Kiya  Jata  Hai  Woh  To  Hai  Hi  Faltu 
Lekin  Jo  Pyar  Ho  Jata  Hai  Woh  Bhi  Fuzool  Ki  Cheez  Hai  Aaj  Kal  Jo  Pyaar  Hota  Hai  Is  Ke 
Baare  Me  Bhi  Chand  Baate  Qabile  Gaur  Hai 

1)  Kisi  Ladke  Ko  Pyar  Aisi  Ladki  Se  Kyu  Hota  Hai  Jo  Khubsoorat  Ho, 

Jis  Ke  Husn  Ko  Chand  Se  Tashbih  Di  Ja  Sake? 

2)  Kisi  Ladke  Ko  Jaldi  Kisi  Kali,  Badsoorat, 

Langdi  Ya  Behri  Ladki  Se  Pyar  Kyu  Nahi  Hota? 

3)  Kisi  Ladki  Ko  Kisi  Dadhi  Wale  "Molvi  Type" 

Shakhs  Se  Pyaar  Kyu  Nahi  Hota?  Is  Se  Saaf  Maloom  Hota  Hai  Ke  Jo  Aaj  Kal  "Pyar 
Hota  Hai"  Woh  Bhi  "Pyar  Kama  Hai"  Aur  Yahi  Wajah  Hai  Ek  Shakhs  Ko  Barah 
Mahino  Me  24  Martaba  Pyar  Hota  Hai 

Pyar  Me  Doobe,  Ishq  Ke  Maare  Aur  Muhabbat  Se  Haare  Huye  Naujawano  Ko  Chahiye 
Ke  Is  Farq  Ko  Samjhein  Aur  Dekhein  Ke  Unhe  Pyar  Hua  Hai  Ya  Sab  Drama  Hai 

PYAAR  KARNE  WAALO  KA  NIKAH 


Waise  To  Ladko  Aur  Ladkiyo  Ko  Pyaar,  Muhabbat  Aur  Ishq  Ke  Naam  Se  Bhi  Door  Rehna 
Chahiye  Lekin  Agar  Koi  Is  Beemari  Mein  Mubtala  Ho  Jaaye  To  Ishq  Ka  lzhaar  Karne, 
Tohfa  Dene,  Baatein  Aur  Mulaqatein  Karne  Ke  Bajaye  Nikah  Ki  Koshish  Kami  Chahiye 


Huzoor  -e-  Akram  Ka  Irshad  Hai : 


Do  Muhabbat  Karne  Waalo  Ka  Humein  Nikah  Se  Behtar  Koi  Hal  Nazar  Nahin  Aata 

Ab  Chunki  Ladke  Aur  Ladkiyo  Ko  Schools,  Colleges  Aur  Universities  Mein  Saath 
Padhaya  Jaata  Hai  To  Is  Bala  Mein  Padna  Laazmi  Hai  Ab  To  Log  ltne  Aage  Nikal  Chuke 
Hain  Ke  Ladkiyo  Ko  Beparda  Padhne  Ke  Liye  Bhejna  Ghalat  Hi  Nahin  Samajhte  Ladko 
Ko  Gaadi  Aur  Smartphone  Ke  Saath  Jeb  Kharch  (Pocket  Money)  De  Kar  Maa  Baap  Apne 
Aap  Ko  Achha  Samajhte  Hain,  Aise  Halaat  Mein  Kabhi  Bhi  Aap  Ko  Apne  Bete  Ki 
"Girlfriend"  Aur  Apni  Beti  Ke  "Boyfriend"  Ki  Ziyarat  Ka  Sharf  Haasil  Ho  Sakta  Hai! 

Agar  Koi  Sharayi  Wajah  Na  Ho  To  Behtari  Isi  Mein  Hai  Ke  Fitne  Ko  Rokne  Ke  Liye 
In  Ka  Nikah  Kar  Diya  Jaaye,  Agar  Kisi  Wajah  Se  Nikah  Na  Ho  Sake  To  Awlaad  Ko  Bhi 
Chahiye  Ke  Jaldbazi  Mein  Koi  Qadam  Na  Uthayein  Balki  Sabr  Se  Kaam  Lein 

ABDE  MUSTAFA 

SHQ  SE  ALLAH  KI  PANAH 

Maidan-e-Arafat  Mein,  Sayyiduna  Abdullah  Bin  Abbas  Ke  Saamne  Ek  Naujawan 

Pesh  Kiya  Gaya  Jo  Is  Qadr  Kamzor  Ho  Chuka  Tha  Ke  Us  Ki  Haddiyo  Par  Maans  Bhi  Baaqi 
Nahin  Raha  Tha 

Aap  Ne  Puchha  :  Is  Ke  Saath  Aisa  Kyun  Hua? 

Logon  Ne  Kaha  :  Ishq  Ne  Is  Ka  Ye  Haal  Kar  Diya 

Us  Din  Se  Sayyiduna  Ibne  Abbas  Radiallaho  Ta'ala  Anho  Rozana  Ishq  Se  Allah  Ki 
Panah  Maangte  The 


(4 1429(j*  «  <U I  jUI yjj I  is  A91  (jo  ,  JUjjJI  HjJ!  U }s}  .pljjJlj  pljJl : jiij  1) 

Jo  Khush  Naseeb  Ishq  Mein  Mubtala  Nahin  Huye,  Unhein  Aafiyat  Ki  Dua  Kami  Chahiye, 
Kyun  Ki, 

Bachta  Nahin  Hai  Koi  Bhi  Beemar  Ishq  Ka 
Ya  Rab!  Na  Ho  Kisi  Ko  Ye  Aazaar  lshq  Ka 


Aur  Jo  Mubtala  Ho  Chuke  Hain,  Unhein  Himmat  Haarne  Ke  Bajaye  Apne  Karam  Waale 
Rab  Ki  Taraf  Dekhna  Chahiye 

Us  Ke  Khazano  Mein  Koi  Kami  Nahin,  Wo  Jo  Chahe,  Jab  Chahe,  Jaise  Chahe  Ata  Kar 
Sakta  Hai 


"Tere  Rab  Ki  Ata  Par  Koi  Pabandi  Nahin" 


dj  j  pike- 


Uljhe  Huye  Zahan  Ko  Sukoo  Deta  Hai 
Insan  Ko  Soch  Se  Fuzoo  Deta  Hai 

Dekha  Hoga  Kabhi  Barasta  Baadal?? 

Wo  Dene  Pe  Aa  Jaaye  To  Yun  Deta  Hai!! 

ALLAMA  QAARI  LUQMAN  SHAHID 


VALENTINES  DAY  -  EK  GHAIR  ISLAMI  TAHWAR 

Ghair  lslami  Tahwar  Aur  Ayyam  Manane  Se  Jab  Ahle  llm  Aur  Deendar  Log  Mana 
Karte  Hain  To  Secular  Aur  Liberal  Logon  Ka  Ek  Giroh  Akhbar  Mein  Likhna  Aur  TV  Par 
Bolna  Shuru  Kar  Deta  Hai  Ke  Fulaan  Fulaan  Din  Manane  Mein  Kya  Haraj  Hai?  Aise  Logon 
Par  Hairat  Hoti  Hai  Ke  Unhein  Islam,  Quraan,  Hadees,  Deen  Aur  Iman  Ka  Kuchh  Paas  Hi 
Nahin  Ke  Jin  Cheezo  Ko  Khudawande  Kareem  Aur  Us  Ke  Rasool  Ne  Bahut  Waazeh 
Alfaaz  Mein  Najayezo  Haraam  Qaraar  Diya  Aur  Jis  Ke  Mutalliq  Tafseeli  Ahkaam  Diye 
Hain  Inhi  Haraam  Kaamo  Ki  Wo  Log  Wakalat  Wa  Himayat  Karte  Hain  Jo  Kalima  Padhte 
Hain  Aur  Khud  Ko  Musalman  Kehte  Hai  Lekin  Nihayat  Deeda  Dileri  Se  Qurano  Hadees 
Ko  Pase  Pusht  Daal  Kar  Khullam  Khulla  lslami  Taleemat  Ka  Mazaaq  Udate  Aur  Deeni 
Ahkaam  Batane  Waalo  Par  Taano  Tashnee  Karte  Hain 


Inhi  Najayez  Rusoomat  Wa  Afaal  Mein  Se  Ek  Murawwaja  Valentines  Day  Ka 
Manana  Hai  Quraano  Hadees  Ke  Manne  Waalo  Ko  Inhi  Ke  Muqaddas  Farameen  Ki 
Raushni  Mein  Kuchh  Sochne  Ki  Dawat  Di  Jaati  Hai  Ye  Baat  Tasleem  Shuda  Hai  Ki  Har 
Mulk  Ya  Qaum  Ya  Muashre  Ya  Mazhab  Ki  Kuchh  Pabandiya  Hoti  Hain  Jin  Par  Wo  Chalte 
Hain  Mazahibe  Aalam  Ka  Mutaala  Karne  Se  Ye  Baat  Waazeh  Hoti  Hai  Ki  Har  Mazhab 
Ne  Apni  Khaas  Tahzeeb  Aur  Muaashirati  Aasaleeb  Aadab  Bayaan  Kiye  Hain 

Humare  Deene  Islaam  Ki  Buniyaad  Allaah  Azzwajalla  Aur  Us  Ke  Rasool  Ki 
Ita'at  Par  Hai  Aur  Is  Ita'at  Mein  Zindagi  Ke  Jumla  Shobon  Ke  Mutalliq  Rahnumayi  Hain 
Islami  Muaashare  Ke  Mutalliq  Humare  Deen  Ki  Jo  Rahnumayi  Hai  Us  Mein  Ek  Buniyaadi 
Usool  Sharm  Wa  Haya  Aur  Paak  Daamni  Hai  Quraane  Mazeed  Mein  Surah  Noor,  Surah 
Ahzaab  Ka  Mutaala  Kar  Lein,  Aap  Ke  Samne  Bilkul  Waazeh  Ho  Jayega  Ki  Haya  Wa  Paak 
Damni  Ki  Islaam  Meim  Kya  Ahmiyat  Hai  Aur  lse  Kis  Kis  Andaaz  Mein  Muaashre  Mein 
Nafiz  Karne  Ki  Takeed  Hai 


Islaam  Ke  Muqaabile  Mein  Maujooda  Magribi  Muashare  Ki  Buniyaad  Sharm  Wa 
Haya  Se  Doori  Aur  Maadar  Pidar  Aazadi  Par  Hai  lsiliye  Magribi  Muashre  Mein  Fashion, 
Jazbaat,  Bhadkaane  Waale  Libaas,  Badan  Na  Chhupane  Waale  Malboosat,  Ladke 
Ladkiyon  Ki  Dostiyaan,  Aazadaana  Mulaqatein,  Narm  Garm  Guftagoo,  Shahwaani 
Andaaz,  Tanhaiyon  Mein  Baithna,  Baagon  Mein  lkatthe  Jaana,  Makhloot  Taleem,  Ikatthe 
Sair  Wa  Tafreeh  Par  Jaana  Hai  Aur  Tahaayif  Ke  Len  Den  Samet  Beesiyon  Deegar 
Cheezein  Shaamil  Hai  Lekin  Ye  Sab  Isaami  Nahin  Balki  Ghair  Islaami  Muaashre  Ke 
Andaaz  Aur  Us  Ki  Khusoosiyat  Hain  Magribi  Ya  Koi  Bhi  Ghair  Muslim  Muaashara  Jo  Bhi 
Karta  Hai  Wo  Un  Ka  Fail  Hai  Lekin  Main  To  Behayai  Ke  Din  Yaani  Valentine  Day  Manane 
Waale  Musalmaanon  Aur  Is  Ki  Tayeed  Wa  Targheeb  Dene  Waale  Musalman  Kahlaane 
Waale  Logon  Se  Mukhaatib  Hoon  Ki  Kya  Valentine  Day  Par  Dil  Wa  Dimagh  Mein  Gande 
Khayalaat  Jama  Kar,  Aankhon  Mein  Aankhen  Daal  Kar  Baaten  Karne  Waale  Ajnabi  Mard 
Wa  Aurat  Ko  Surah  Noor  Mein  Allaah  Ta'ala  Ka  Yeh  Farmaan  Nazar  Nahin  Aata 


<jl  'i  t®d?  Sfydr®^.  j  y  i  dr®^  &  i  &  dr?  1*4  '} 


J  i -Ao 44  YidrW 

Tarjuma  :  Musalman  Auraton  Ko  Hukm  Do  Ki  Wo  Apni  Nigahein  Kuch  Neechi  Rakhein 
Aur  Apni  Paarsaayi  Ki  Hifazat  Karein  Aur  Apni  Zeenat  Na  Dikhayein  Magar  (Badan  Ka 
Woh  Hissa  Jo)  Khud  Hi  Zaahir  Ho  Aur  Wo  Apne  Dupatte  Apne  Girebaanon  Par  Daal  Kar 
Rakhein  Aur  Apni  Zeenat  Zaahir  Na  Karein  (Siwaye  Shauhron  Aur  Mahramon  Ke) 


(31:^I.18V) 


Aye  Musalman  Kahlaane  Waalon!  Turn  Musalman  Hokar  Is  Din  Ki  Tayeed  Karte  Ya 
Manate  Ho  Jo  Tumhare  Khuda  Ki  Kitaab  Quraan  Ke  Is  Farmaan  Ke  Khilaaf  Hai 


du!  i  ^  dr*  dd  (3^1  d^dr®*^^  dr?  dr®d^  dd^d4ddrr?!^ '  £  '“-J  J  £giJ|  [$jL 


Tarjuma  :  Aye  Nabi!  Apni  Azwaajon,  Apni  Betiyon  Aur  Musalmaan  Auraton  Se  Farma 
Do  Ki  Apni  Chaadron  Ka  Ek  Hissa  Apne  Upar  Daale  Rahein  Ye  Is  Se  Nazdeek  Tar  Hai  Ki 

In  Ki  Pahchaan  Ho  Pas  Wo  Takleef  Na  Di  Jaayein  Aur  Allaah  Bakhshne  Waala  Meharbaan 
Hai 

(59:o1>%22v) 


Kya  Behayai  Ka  Din  Manane  Waale  Be  Amal  Aur  Is  Ki  Targheeb  Dene  Waale  Liberal 
Dilon  Par  Un  Ke  Khuda  Ke  Is  Farmaan  Ka  Kuch  Asar  Nahin  Hua  Ki  Farmaaya 


Tarjuma:  Aur  Apne  Gharon  Mein  Thahri  Raho  Aur  Beparda  Na  Raho  Jaise  Ki  Agli  Jahiliyat 
Ki  Bepardagi 


(33:V1>%22V) 


Aam  Ayyam  Mein  Aur  Khusoosan  Valentine  Day  Par  Ajnabi  Mulaqaat  Mein  Jis  Narm 
Andaaz  Se  Guftagoo  Ki  Jaati  Hai  Kya  Aise  Logon  Ko  Khuda  Ka  Yah  Farmaan  Kuch  Sharm 
Wa  Haya  Dilaata  Hai?  Ki  Farmaaya: 


Agar  Allaah  Se  Darte  Ho  To  Baat  Mein  Aisi  Narmi  Na  Karo  Ki  Dil  Ka  Rogi  Kuch  Laalach 
Kare  Haan  Acchi  Baat  Kaho 

(32  *22o) 

Gali  Muhalle  Ya  School  College  Ya  Daftar  Waghaira  Mein  Aapas  Mein  Dostiya  Karne 
Waali  Ladkiya  Ya  Auratein  Kya  Allah  Ta'ala  Ke  Is  Farman  Par  Apne  Sar  Jhukayengi  Aur 
Apne  Khuda  Ka  Hukm  Maanengi  Ke  Momin  Aurato  Ke  Awsaag  Allah  Ta'ala  Ne  Ye 
Bayaan  Farmaye  Hain  : 


Tarjuma  :  Momin  Paak  Daaman  Auratein  Nikah  Karne  Waaliyo,  Naki  Badkari  Karne 
Waaliya,  Na  Poshida  Dosti  Karne  Waaliya 


(25:plwJJ!.5o) 


Valentines  Day  Manane  Waale  To  Upar  Bayaan  Karda  Aayaate  Quraani  K9  Zaroor 
Padhein  Aur  Khuda  Se  Dareij  Lekin  Is  Se  Zyada  Wo  Secular  Aur  Liberals  Apne  Gireban 
Mein  Jhaankein  Ke  Kalima  Yi  Muhammade  Arabi  Ka  Padhte  Hain  Lekin  Usi  Pyaare  Nabi 
Ke  Deen  Ke  Khilaf  Maghribi  Muashre  Ki  Behayai  Ke  Kaamo  Ki  Musalamano  Mein 
Tarweej  Wa  Himayat  Mein  Column,  Mazameen  Likhte  Hain  Aur  TV  Channels  Par  Baith 

Kat  Program  Karte  Hain  Aur  Molviyo  Ka  Naam  Bol  Kar  Haqeeqat  Mein  Islam  Aur  Is  Ki 
Taleemat  Ka  Mazaq  Udate  Hain 

Nabiye  Kareem  ;£!,$&  Ka  Hatami  Farman  Yaad  Rakhein  Ke  Sharmo  Haya  lman  Ki 
Ek  AjamShaakh  Hai 

(152:doo^‘45u^ , 

Aur  Ye  Farmaya  Ke  Jab  Tumhari  Sharmo  Haya  Khatm  Ho  Jaaye  To  Jo  Chahe  Karo  (Yaani 
Be  Haya  lnsan  Ko  Kisi  Cheez  Ki  Parwah  Nahin  Hoti) 

(3483:doo~.  2/470,  ^Uu) 


Qalb  Mein  Soz  Nahin,  Rooh  Mein  Ehsas  Nahin 
Kuchh  Bhi  Paighame  Muhammad  Ka  Tumhein  Paas  Nahin 
Wada  Mein  Turn  Ho  Nasara  To  Tamaddun  Mein  Hunood 
Ye  Musalman  Hain  Jinhein  Dekh  Kar  Sharmayein  Yahood 

DANISH  SHAHAN  QADRI  ATTARI 


■ 

^Hislam  me  ishqe  majazi  ka  tasawwur^^H 

■i 

■ 

Islam  Ek  Mukammal  Zabta  -e-  Hayat  Hai  Aur  Deen  E  Fitrat  Hai, 


Ishqo  Muhabbat  Ki  Baat  Kare  To  Do  Tarah  Ke  Log  Kasrat  Se  Paye  Jate  Hai,  Pehla  Tabqa 
Bilkul  Deeni  Hone  Ki  Wajah  Se  Ye  Kehte  Aur  Mante  Nazar  Aate  Hai  Ki  Islam  Me  Na 
Mahram  Se  Muhabbat  Wa  Ishq  Haram  Hai  Aur  Islam  Sakhti  Se  Mana  Farmata  Hai,  Is  Ishq 
Wa  Muhabbat  Ki  Islam  Ke  Nazdeeq  Koi  Haqiqat  Nahi,  Dusra  Tabqa  Bilkul  Islam  Se  Door 
Tabqa  Woh  Kehta  Hai  Ke  Nahi  Muhabbat  Wa  Ishq  Ke  Bagair  Duniya  Me  Rakha  Hi  Kya 
Hai  Aur  Woh  Us  Ishq  Wa  Muhabbat  Me  Mubtala  Ho  Kar  Zina  Tak  Pahuch  Jate  Hain 

Ab  Aaiye  Dekhte  Hain  Ke  Islam  Is  Ishq  Wa  Muhabbat  Ke  Baare  Me  Kya  Kehta  Hai 
Aur  Aaya  Is  Ghiar  Mahram  Se  Ishq  Ki  Koi  Haisiyat  Bhi  Hai  Islam  Me  Ya  Nahi,  To  Kuch 
Ahaadees  Pesh  Hain  Is  Baare  Mein 

Ishq  Sakht  Tareen  Aazmaish  Hai  : 

U  :! jJlS  .LtoS  pYUI  (^tloJI  (jt°l  4j)1  4j)I  (J  yMj  J[3  (j-J  I 

o^ArioJI  ^  yb  pYj  ^  4»ol  (J 

Hazrat  Ibne  Abbas  Se  Riwayat  Hai  Farmate  Hai  :  Rasoolullah  Ne  Farmaya  Ki  Meri 
Ummat  Ke  Behtareen  Log  Woh  Hain  Jab  Un  Par  Aazmaishe  Aati  Hai  To  Woh  Pakdamani 
Ikhtiyaar  Karte  Hai,  Logo  Ne  Arz  Kiya  :  Kaun  Si  Aazmaish?  Aap  Ne  Farmaya  :  Ishq 

(3626<£ojc>'  i 


To  Maloom  Pada  Is  Hadees  Se  Ki  Na  Mahram  Ka  lshq  Gunah  Nahi  Balki  Gunah  Ye 
Hai  Ki  Banda  Namahram  Se  lshq  Ke  Baad  lslami  Hudood  Wa  Quyood  Ko  Todta  Hai  Aur 
Gunah  Karta  Hai,  Lekin  Agar  Aashiq  Apne  lshq  Ko  Dil  Me  Rakhe  Aur  Nikah  Ki  Koshish 
Kare  Aur  Us  lshq  Me  Khud  Ko  Paak  Daman  Rakhe  To  Mere  Rasool-e-Paak  Ne  Aise 
Aashiq  Ko  Behtreen  Kaha  Hai  Paak  Daman  Aashiq  Shaheed  Hai  : 

iaA' ^  ' 

Jis  Ne  lshq  Kiya  Aur  Use  Poshida  Rakha  Aur  Paakdaman  Raha  Usi  Haalat  Me  Mar  Gaya 
To  Woh  Shaheed  Ki  Maut  Mara 

(1873<£oJc>  1  UUf-lljU) 


Is  Hadees  Se  Maloom  Pada  Ke  Aashiq  Agar  Apne  lshq  Ko  Chhupaye  Matlab  Us 
Ladki  Ko  Na  Pata  Chale  Ki  Woh  Us  Se  lshq  Karta  Hai  Balki  Sidhe  Nikah  Ki  Koshish  Kare 
Aur  Agar  Nikah  Mumkin  Na  Ho  To  Us  lshq  Ko  Dil  Me  Daba  De  Aur  Kisi  Se  Zikr  Na  Kare 
To  Allah  Paak  Us  Ko  Sahadat  Ka  Rutba  Naseeb  Farmata  Hai 


ISHQ  KA  WAHID  HAL  NIKAH  HAI 


Islam  lshq  Me  Fauran  Nikah  Ka  Qaayil  Hai,  Baghair  Mashooq  Ko  Us  Ke  lshq  Ka 
Pata  Chalne  Ke,  Agar  Aashiq  Mashooq  Se  lshq  Ka  Izhaar  Kar  De  To  Mumkin  Hi  Nahi  Ko 
Woh  Gunah  Se  Bach  Sake,  Aaiye  Is  Par  Hadees  Mubarak  Dekhte  Hai 


ek>  j  ^>1  d”'®  JtS  3S  (3 1 U*'  J  j  ijjl  jV  I  ^4*- 

y^Ols  4j  Jj?  Clls  y  Cits  cr?  ^  U*  U  4i>i  1 aj  I  j-so  &  ^5  JUL 

^  'V  ^  **  /t*  »*A  ••  ^  / 

(^jLsoaJ  I  (3  ^  gJLs  Lj  I  ^  yA  CJ I }  lJ  4j  j  L> 

LsflJ  I  (j  |  ^[jaLLu  U  U  ALy^j'  U I 

*  * "  ,  ,  '  "  >  ^ 

•  £  '  s  %  ' 

U  iul  Jts  Aul  J  ^AjIj  y«j<dkpyj  aJ  Jlii 

"  ^  ^  /  ^  ^  /  •••  ••  **  ^  A 

4jjl  4jjl  La  ^^^3  ^  1  ^  1  4A)Lj  4j| ^  ^  jlfl  A.)  1 

4*J  j-T \-L3  4A) !  lJ  3J  ^A-J  \-SJ  ^  O0I3  ^  ;  yJ  Lj  olx3  La 

x  —  y  s  %,  •••  ^ 

W  ^5  *  [s'  y  ^ 

(j  I  ^8  AJ&  'iUJ 

Hazart  Abuzar  Se  Marvi  Hai  Ke  Nabiye  Kareem  Ki  Khidmat  Me  Ek  Martba  Akkaf 
Bin  Basheer  Tamimi  Naam  Ka  Ek  Aadmi  Aaya,  Nabiye  Kareem  Ne  Us  Se  Puchha 
"Akkaf!  Tumhari  Koi  Biwi  Hai?" 

Akkaf  Ne  Kaha  :  "Nahi" 

Nabiye  Kareem  Ne  Pucha  :  "Koi  Baandi?" 

Us  Ne  Kaha  :  "Nahi?" 

Nabiye  Kareem  Ne  Puchha  :  Turn  Maldaar  Bhi  Ho? 

Arz  Kiya  :  "Ji  Alhamdulillah!" 

Nabiye  Kareem  Ne  Farmaya  : 

"Phir  To  Turn  Shaitan  Ke  Bhai  Ho  Agar  Turn  Eisaiyo  Me  Hote  To  Un  Ke  Rahibo  Me 
Shumaar  Hote  Lekin  Humari  Sunnat  To  Nikah  Hai,  Turn  Me  Se  Badtareen  Log  Kunware 
Hai  Aur  Ghatiya  Tareen  Maut  Marne  Wale  Kunware  Hai  Kya  Turn  Shaitan  Se  Ladte  Ho? 
Shaitan  Ke  Paas  Nek  Aadmi  Ke  Liye  Aurato  Se  Zyada  Kargar  Hatiyaar  Koi  Nahi  Siwaye 
Is  Ke  Ki  Woh  Shadi  Shuda  Ho  Yahi  Log  Pakiza  Aur  Gandagi  Se  Mubarrah  Hote  Hain 
Akkaff  Ye  Aurate  To  Hazrat  Ayyub,  Dawood,  Yusuf  Aur  Qarsaf  Ki  Saathi  Rahi  Hai 

Basheer  Bin  Atiya  Ne  Pucha  :  "Ya  Rasoolallah  Qarsaf  Kaun  Tha?" 

Nabiye  Kareem  Ne  Farmaya  :  "Ye  Ek  Aadmi  Tha  Jo  Kisi  Sahil  Par  Teen  Sau  (300) 
Saal  Tak  Allah  Ki  Ibadat  Me  Masroof  Raha  Din  Ko  Roza  Rakhta  Tha  Aur  Raat  Ko  Qiyam 
Karta  Tha  Lekin  Phir  Ek  Aurat  Ke  lshq  Ke  Chakkar  Me  Phas  Kar  Allah  Ta'ala  Ke  Saath 
Kufr  Kar  Baitha  Aur  Allah  Ki  Ibadat  Bhi  Chhod  Di  Baad  Me  Allah  Ne  Us  Ki  Dastagiri 
Farmai  Aur  Tauba  Qubool  Farma  Li,  Are  Akkaf!  Nikah  Kar  Lo  Warna  Turn  Tazabzub  Ka 
Shikar  Rahoge" 

Unhone  Arz  Kiya  :  "Ya  Rasoolullah  Aap  Khud  Hi  Mera  Nikah  Kar  Dijiye" 

Nabiye  Kareem  Ne  Farmaya  :  "Maine  Kareema  Binte  Kulsoom  Hamiri  Se  Tumhra 
Nikah  Kar  Diya" 

(155  l<£o  jo 

Is  Hadees  Se  Maloom  Hua  : 

1)  Nikah  Ki  Qudrat  Rakhne  Ke  Bawajood  Jo  Nikah  Na  Kare  Woh  Shaitan  Ke  Raste 
Par  Hai 

2)  Nek  Shakhs  Agar  Kunwara  Hai  To  Us  Ki  Neki  Ko  Aurat  Ka  lshq  Kabhi  Bhi  Gunah 
Aur  Kufr  Tak  Le  Ja  Sakta  Hai  Chahe  Woh  Teen  Sau  (300)  Saal  Ka  Shab  Bedar 
Aabid  Aur  Teen  Sau  (300)  Saal  Ka  Rozedaar  Hi  Kyu  Na  Ho 

3)  Aurat  Ka  lshq  Kunwaro  Ke  Liye  Fitna  Hai 

4)  Aurat  Ke  lshq  Ke  Is  Fitne  Se  Bachne  Ka  Wahid  Hal  Nikah  Hai 


Khulasa  : 

Ye  Hai  Islam  Ka  Ishqe  Majazi  Ke  Muatalliq  Tasawwur  Ke  Jahan  Paak  Daman  Aashiq  Ko 
Sahadat  Ka  Rutba  Milta  Hai  Wahin  Agar  Aashiq  Is  lshq  Ka  lzhar  Mashooq  Se  Kar  De  To 
Ye  lshq  Gunah  Wa  Kufr  Tak  Le  Jata  Hai 

Dua  Hai  Ke  Allah  Paak  Sab  Ko  Awwal  To  lshq  Se  Bachaye  Lekin  Agar  Koi  lshq  Kar  Baithe 
To  Use  Chhupane  Aur  Paak  Daman  Rehne  Ki  Taufiq  Ata  Farmaye  Taaki  Qiyamat  Me 
Sahadat  Ka  Rutba  Naseeb  Ho 


MUHAMMAD  SHEERAZ  QADRI  (PAKISTAN) 


ALENTINE  DAY  YA  GUNAAH  DAY? 


Aaj  Aawam  Mein  Jis  Tarah  Se  Valentine  Day  Manaya  Jaata  Hai  Us  Se  Aap  Sab 
Zaroor  Waaqif  Honge,  Ghair  To  Ghair  Humare  Musalman  Mard  Wa  Aurat  Bhi  Is  Buri 
Balaa  Ke  Shikaar  Nazar  Aa  Rahe  Hain 

Hum  Sabse  Pahle  Is  Din  Ki  Eejaad  Ko  Bayan  Karte  Hain  Taaki  Musalmaanon  Par  Waazeh 
Ho  Ki  Is  Gunahon  Se  Bharpoor  Din  Ki  Haqeeqat  Kya  Hai?  Chunanche, 

Kaha  Jaata  Hai  Ki  Ek  Paadri  Jis  Ka  Naam  Valentine  Tha  Teesri  Sadi  Iswi  Mein  Roomi 
Badshaah  Claudius  Saani  Ke  Zere  Hukoomat  Rahta  Tha 

Kisi  Na  Farmaani  Ki  Bina  Par  Baadshaah  Ne  Paadri  Ko  Jail  Mein  Daal  Diya,  Paadri  Aur 
Jailor  Ki  Ladki  Ke  Maabain  lshq  Ho  Gaya  Hatta  Ke  Ladki  Ne  Is  lshq  Mein  Apna  Mazhab 
Chhodh  Kar  Paadri  Ka  Mazhab  Nasraaniyyat  Qubool  Kar  Liya,  Ab  Ladki  Rozaana  Ek 
Surkh  Gulaab  Le  Kar  Paadri  Se  Milne  Aati  Thi,  Baadshaah  Ko  Jab  In  Baaton  Ka  llm  Hua 
To  Us  Ne  Paadri  Ko  Faansi  Dene  Ka  Hukm  Saadir  Kar  Diya,  Jab  Paadri  Ko  Is  Baat  Ka  llm 
Hua  Ki  Baadshaah  Ne  Is  Ki  Faansi  Ka  Hukm  De  Diya  Hai  To  Us  Ne  Apne  Aakhiri  Lamhaat 
Apni  Maashooqa  Ke  Saath  Guzaarne  Ka  Iraada  Kiya  Aur  Is  Ke  Liye  Ek  Card  Us  Ne  Apni 
Mashooqa  Ke  Naam  Bheja  Jis  Par  Yah  Tahreer  Tha  "Mukhlis  Valentine  Ki  Taraf  Se"  Bil 
Aakhir  14  February  Ko  Us  Paadri  Ko  Faansi  De  Di  Gayi  Is  Ke  Baad  Se  Har  14  February 
Ko  Ye  Muhabbat  Ka  Din  Us  Paadri  Ke  Naam  Se  Valentine  Day  Ke  Taur  Par  Manaaya 
Jaata  Hai 

lntihaayi  Dukh  Aur  Afsos  Ki  Baat  Yah  Hai  Ki  Is  Din  Ko  Kaafiron  Ki  Tarah  Be  Hayai 
Ke  Saath  Manaane  Waale  Bahut  Se  Musalmaan  Bhi  Allaah  Aur  Us  Ke  Rasool  Ke 
Ataa  Kiye  Huye  Paakiza  Ahkaamaat  Ko  Peeth  Peeche  Daalte  Huye  Khullam  Khullaa 
Gunaahon  Ka  Irtikaab  Kar  Ke  Na  Sirf  Yah  Ki  Apne  Naam  E  Aamal  Ki  Siyaaahi  Mein 
lzaafa  Karte  Hain  Balki  Muslim  Muaashre  Ki  Paakizagi  Ko  Bhi  In  Behoodgiyon  Se  Naapak 
Wa  Aalooda  Karte  Hain 

Is  Din  Ko  Manaane  Ka  Andaaz  Yah  Hota  Hai  Ki  Bad  Nigaahi,  Be  Pardagi,  Fahhashi, 
Uryaani,  Ajnabi  Ladke  Ladkiyon  Ka  Mel  Milaap,  Hansi  Mazaak,  Is  Na  Jaayiz  Talluq  Ko 

Mazboot  Banaye  Rakhne  Ke  Liye  Tahaayif  Ka  Tabaadala  Aur  Aage  Zina  Roze  lsiyaan 
Zoro  Shor  Se  Jaari  Rahti  Hai  Aur  In  Sab  Shaitaani  Kaamon  Ke  Najaiz  Wa  Haram  Hone 
Mein  Kisi  Musalmaan  Ko  Zarra  Bhar  Bhi  Shuba  Nahin  Ho  Sakta 


Quraan  -e-  Kareem  Ki  Aayate  Bayyinaat  Aur  Nabi  -e-  Kareem  Ke  Waazeh  lrshaadat 
Se  In  Umoor  Ki  Hurmat  Wa  Mazammat  Saabit  Hai 


Allah  Ta'ala  Farmaata  Hai  :  Musalmaan  Mardon  Ko  Hukm  Do  Apni  Nigaahein  Kuch 
Neechi  Rakhein  Aur  Apni  Sharmgaahon  Ki  Hifaazat  Karein  Yah  Un  Ke  Liye  Bahut  Suthra 
Hai  Beshaq  Allaah  Ko  Un  Ke  Kaamon  Ki  Khabar  Hai  Aur  Musalmaan  Aurton  Ko  Hukm 
Do  Apni  Nigaahein  Kuch  Neechi  Rakhein  Aur  Apni  Paarsaai  Ki  Hifaazat  Karein 

(30,31:^1) 


Mishkaatul  Masabeeh  Mein  Hai  : 

Hasan  Basri  Rahimahullaah  Se  Mursalan  Marwi  Hai,  Kahte  Hain  :  Mujhe  Yah  Khabar 
Pahunchi  Hai  Ki  Rasoolullah  Ne  Farmaaya  Ki  Dekhne  Waale  Par  Aur  Us  Par  Jis  Ki 
Taraf  Nazar  Ki  Gayi  Allaah  Lanat  Farmaata  Hai  (Yaani  Dekhne  Waala  Jab  Bila  Uzr  Qasdan 
Dekhe  Aur  Doosra  Apne  Ko  Bila  Uzr  Qasdan  Dikhaye.) 

(3125doooj!  A76^ 

Sunan  E  Abu  Dawood  Mein  Hai  : 

Aur  Hath  Zina  Karte  Hain  Aur  In  Ka  Zina  (Haraam  Ko)  Pakadna  Hai  Aur  Paaon  Zina  Karte 
Hain  In  Ka  Zina  (Haraam  Ki  Taraf)  Chalna  Hai  Aur  Munh  (Bhi)  Zina  Karta  Hai  Aur  Is  Ka 
Zina  Bosa  Dena  Hai. 

(2103dojcajl  .309 (jo  ^jI) 


Saheeh  Muslim  Mein  Hai  : 

Hazrate  Abu  Huraira  Radiallaho  Ta'ala  Anhu  Se  Marwi  Hai,  Farmaate  Hain  Ki 
Rasoolullaah  Ne  Farmaaya  :  Dozakhiyon  Ki  Do  Jama'atein  Aisi  Hongi  Jinhe  Maine 
(Apne  Is  Ahde  Mubaarak  Mein)  Nahin  Dekha  (Yaani  Aayinda  Paida  Hone  Waali  Hain,  Un 
Mein)  Ek  Woh  Qaum  Jin  Ke  Sath  Gaay  Ki  Dum  Ki  Tarah  Kode  Honge  Jin  Se  Logon  Ko 
Marenge  Aur  (Doosri  Qism)  Un  Auraton  Ki  Hai  Jo  Pahan  Kar  Nangi  Hongi  Doosron  Ko 
(Apni  Taraf)  Maayil  Karne  Waali  Aur  Maayil  Hone  Waali  Hongi,  Un  Ke  Sar  Bukhti 
Oonton  Ki  Ek  Taraf  Jhuki  Hui  Kohaanon  Ki  Tarah  Honge  Woh  Jannat  Mein  Daakhil  Na 
Hongi,  Na  Us  Ki  Khushboo  Paayengi  Haalanki  Us  Ki  Khushboo  ltni  ltni  Door  Se  Paayi 
Jaayegi 

(125<iojcsJl  1 1 177  ijo ,  djjjJ \}  I  oUT . 


Nabi  -e-  Kareem  Ne  Irshaad  Farmaaya  : 

"Turn  Mein  Se  Kisi  Ke  Sar  Mein  Lohe  Ki  Suyi  Ghonp  Di  Jaaye  To  Yah  Us  Ke  Liye  Behtar 
Hai  Ki  Woh  Aisi  Aurat  Ko  Chuye  Jo  Us  Ke  Liye  Halaal  Nahin" 


(486<£o  ,21  ,20^, 

Nabi  -e-  Kareem  Ne  lrshaad  Farmaaya  : 

Auraton  Ke  Saath  Tanhaayi  Ikhtiyaar  Karne  Se  Bacho!  Us  Zaat  Ki  Qasam  Jis  Ke 
Qabza-e-Qudrat  Mein  Meri  Jaan  Hai!  Koi  Shakhs  Kisi  Aurat  Ke  Saath  Tanhaayi  Ikhtiyaar 
Nahin  Karta  Magar  Un  Ke  Darmiyaan  Shaitaan  Daakhil  Ho  Jaata  Hai  Aur  Mitti  Ya  Siyaah 
Badboodar  Keechadh  Mein  Lithda  Huaa  Khinjeer  Kisi  Shakhs  Se  Takraa  Jaaye  To  Us  Ke 
Liye  Is  Se  Behtar  Hai  Ki  Us  Ke  Kandhe  Aisi  Aurat  Se  Takraaye  Jo  Us  Ke  Liye  Halaal  Nahin 

Shaikhul  Islaam  Shahabuddin  Imam  Ahmad  Bin  Hajar  Makki  Shafayi  Alaihirrahma  Apni 
Kitaab  "Azzawajir  Aniktiraafil  Kabayir"  Mein  lrshaad  Farmaate  Hain  :  "Baazon  Ne  Apne 
Haath  Ko  Kisi  Aurat  Ke  Haath  Par  Rakha  To  Un  Donon  Ke  Hath  Chimat  Gaye  Aur  Log 
Unhein  Juda  Karne  Mein  Naakaam  Ho  Gaye  Yahaan  Tak  Ki  Ulama  -e-  Kiraam  Ne  Un  Ki 
Rahnumaayi  Farmaayi  Ki  Woh  Ahad  Karein  Ki  Aisi  Na  Farmaani  Ka  lrtikaab  Kabhi  Nahin 
Karenge  Aur  Allaah  Ta'ala  Ki  Baargaah  Mein  Gidgidaakar  Sidqe  Dil  Se  Tauba  Karein  Pas 
Unhone  Aisa  Kiya  To  Allaah  Ne  Unhein  Chutkaara  Ataa  Farmaaya  Aur  Asaaf  Aur  Nayila 
Ka  Qissa  Mash'hoor  Hai  Ki  Unhone  Zina  Kiya  To  Allah  Ne  Un  Dono  Ka  Chehra  Maskh 
Kar  Ke  Patthar  Bana  Diya" 

Valentine  Waale  Din  Ajnabi  Mard  Wa  Aurat  Ke  Maabain  Jo  Najaiz  Muhabbat  Ka 
Talluq  Qaayim  Hota  Hai  Aur  Jo  Aapas  Mein  Tohfe  Diye  Aur  Liye  Jaate  Hain  lske  Baare 
Mein  Fuqaha  -e-  Kiraam  Farmaate  Hain  Ke  Ye  Rishwat  Ke  Hukm  Mein  Daakhil  Hai  lsliye 
Najaiz  Wa  Haraam  Hai  Agar  Kisi  Ne  Yah  Tahaayif  Liye  Hain  To  Us  Par  Tauba  Ke  Saath 
Saath  Yah  Tahaayif  Waapas  Kama  Bhi  Laazim  Hai 
Chunaanche  Bahrurrayiq  Mein  Hai  : 

Aashiq  Wa  Maashooq  (Najaiz  Muhabbat  Mein  Giriftaar)  Aapas  Mein  Ek  Doosre  Ko  Jo 
(Tahaayif)  Dete  Hain  Woh  Rishwat  Hai,  Un  Ka  Waapas  Kama  Waajib  Hai  Aur  Wah 
Milkiyyat  Mein  Daakhil  Nahin  Hote 

jsx. j) 

Musalmaano  Ko  Chaahiye  Ki  Kulli  Taur  Par  Is  Din  Ka  Boycott  Karein 

Is  Din  Ko  Apne  Liye  Gunaah  Day  Na  Banayein  Khud  Bhi  Bachein  Aur  Doosron  Ko  Bhi 

Bachaane  Ki  Koshish  Karein 


MUHAMMAD  RIYAZ  QADRI 

PASLI  AUR  MUHABBA 


Allama  Abdul  Wahhab  Sharani  *  Likhte  Hain  Ke  Agar  Koi  Ye  Kahe  Ke  Hazrate 
Hawwa  Ko  Hazrate  Adam  Alaihissalam  Ki  Pasli  Se  Hi  Kyun  Paida  Kiya  Gaya  To  Is  Ka 
Jawab  Ye  Hai  Ke  Is  Mein  Ye  Hikmat  Hai  Ke  (Pasli  Mein  Jhukao  Hai  Aur)  Is  Jhukao  Ki 
Wajah  Se  Aurat  Ko  Apne  Shauhar  Aur  Apni  Awlaad  Ki  Taraf  Mailan  Rahe 
Mard  Ka  Biwi  Ki  Taraf  Maayil  Hona  Haqeeqat  Mein  Apne  Upar  Hi  Maayil  Hona  Hai 
Kyunki  Ye  Us  Ka  Juz  (Hissa)  Hai  Jabki  Aurat  Ka  Shauhar  Ki  Taraf  Mailan  Is  Liye  Hai  Ke 
Pasli  Se  Paida  Ki  Gayi  Aur  Pasli  Mein  Jhukao  Aur  Mailan  Hai 

Shaykh  (Muhiyuddin  lbne  Arabi)  Ne  Farmaya  Ke  Allah  Ta'ala  Ne  Us  Jagah  Ko  Jis 
Se  Adam  Se  Hawwa  Nikli,  Shahwat  Ke  Saath  Mamoor  Farmaya  Taaki  Wujood  Mein 
Khala  (Khaali  Jagah)  Baaqi  Na  Rahe  Pas  Jab  Khwahish  Se  Dhanpi  Gayi  To  Is  Ne  Us  Ki 
Taraf  Mailan  Kiya  Aur  Ye  Apni  Taraf  Hi  Maayil  Hona  Hai  Kyunki  Wo  Aap  Ka  Juz  Aur 
Hawwa  Aap  Ki  Taraf  Maayil  Huyi  Kyunki  Ye  In  Ka  Watan  Hai  Jis  Se  Wo  Paida  Huyi 

Agar  Koi  Kahe  Ke  Jab  To  Hawwa  Ki  (Adam)  Se  Muhabbat  Watan  Ki  Muhabbat 
Hai  Jab  Ki  Adam  Ki  Muhabbat  Apni  Zaat  Ki  Muhabbat  Hai  To  Jawab  Ye  Hai  Ke  Haan  Ye 
Isi  Tarah  Hai 

Isi  Liye  Mard  Ki  Aurat  Se  Muhabbat  Zaahir  Hai  Ke  Ye  Is  Ka  Ayen  Hai,  Rahi  Aurat 
To  Use  Quwwat  Di  Gayi  Jise  Haya  Se  Tabeer  Kiya  Jaata  Hai  Pas  Us  Par  Us  Ki  Quwwat  - 
e-  Ikhfa  Ki  Wajah  Se  Mard  Ki  Muhabbat  Zaahir  Nahin  Hoti  Kyunki  Watan  Us  Se  Is  Tarah 
Muttahid  Nahin  Jis  Tarah  Us  Se  Adam  Ka  Ittehad  Hai 

(27 (.  ^Lo  (3  I) 

Mazkoora  lqtebas  Se  Ye  Baatein  Zaahir  Huyi  : 

(1)  Mard  Ka  Aurat  Ki  Taraf  Maayil  Hona  Haqeeqat  Mein  Apni  Taraf  Hi  Maayil  Hona  Hai 
Kyunki  Wo  Is  Ka  Juz  Hai 

(2)  Aurat  Ka  Bhi  Mard  Ki  Taraf  Mailan  Hai  Lekin  Chunke  Ye  Mard  Ki  Tarah  Us  Ke  Juz 
Ki  Manind  Muttahid  Nahin  Balki  Watan  Se  Muhabbat  Hai  Isi  Liye  Aurat  Ki  Muhabbat 
Zaahir  Nahin  Aur  Is  Ki  Ek  Wajah  Haya  Bhi  Hai 


ABDE  MUSTAFA 


AALIM  AUR  ISHQ 

Allama  lbne  Jauzi  Likhte  Hai  Ki  Bagdad  Ka  Ek  Bahut  Bada  Aalim  Apne  Talaba  Ke 
Saath  Hajj  Ke  Safar  Rawana  Hua,  Daurane  Safar  Paani  Na  Milne  Ki  Wajah  Se  Sab  Nidhal 
Ho  Kar  Ek  Girja  Ghar  Ke  Saaye  Me  Aaram  Karne  Lage,  Talba  Saaye  Tale  So  Gaye  Lekin 
Ustad  Paani  Ki  Talash  Me  Nikal  Pade, 

Paani  Ki  Talash  Me  Ghoom  Rahe  The  Ki  Ek  Eisayi  Ladki  Par  Nazar  Padi  Jo 
Chamakte  Hue  Suraj  Ki  Tarah  Khoobsurat  Thi  Ab  Paani  Ko  Bhul  Kar  Ustad  Sahab  Usi  Ki 
Fikr  Me  Lag  Gaye  Phir  Us  Ladki  Ke  Ghar  Pahuch  Kar  Us  Ke  Baap  Se  Baat  Ki  To  Us  Me 
Kaha  Ki  Agar  Turn  Humara  Deen  Qubul  Kar  Lo  To  Hi  Kuch  Ho  Sakta  Hai, 

Ustad  Sahab  Ne  Nasraniyat  Ko  Qubool  Kar  Liya,  ldhar  Talba  Abhi  So  Rahe  The, 
Phir  Saadi  Ke  Liye  Maher  Ki  Baat  Aayi  To  Ladki  Ne  Kaha  Ki  Turn  Un  Khinziro  Ko  Ek  Saal 
Charao  To  Yahi  Mera  Maher  Hoga,  Ustad  Sahab  Ne  Kaha  Ki  Thik  Hai  Lekin  Meri  Ek 
Shart  Hai  Ki  Ek  Saal  Tak  Turn  Apna  Chehra  Mujh  Se  Nahi  Chupaogi,  Ladki  Boli  Ki 
Manzoor  Hai,  Ustad  Sahab  Ne  Khutba  Dene  Wala  Asaa  Uthaya  Aur  Khinzir  Ko  Charane 
Nikal  Pade! 

Jab  Talba  Jage  To  Ye  Sab  Janne  Ke  Baad  Neend  Ke  Saath  Un  Ke  Hosh  Bhi  Udd 
Gaye,  Phir  Woh  Ustad  Sahab  Se  Milne  Gaye  To  Dekha  Ki  Woh  Khinzeero  Ko  ldhar  Udhar 
Jane  Se  Rok  Rahe  Hai,  Talba  Ne  Ustad  Sahab  Ko  Qur'ane  Paak,  Islam  Aur  Nabi  -E-  Kareem 
Ke  Fazail  Yaad  Dilaye  To  Us  Ne  Kaha  Ki  Mujh  Se  Door  Ho  Jao,  Main  Ye  Sab  Turn  Se 
Zyada  Janta  Hu,  Aakhir  Kaar  Talaba  Mayoos  Ho  Kar  Safar  -e-  Hajj  Par  Rawana  Ho  Gaye. 

Hajj  Ada  Karne  Ke  Baad  Wapasi  Par  Usi  Makam  Par  Pahuche  To  Phir  Ustad  Sahab 
Ki  Halat  Dekhne  Gaye  Ki  Shayad  Tauba  Kar  Li  Ho  Lekin  Use  Usi  Haalat  Me  Paya 
Talba  Ne  Nasihat  Ki  Lekin  Koi  Faida  Nahi  Hua,  Ek  Baar  Phir  Woh  Hasrat  Zada  Dil  Liye 
Wapas  Ho  Liye 

Jab  Talba  Thodi  Door  Nikal  Gaye  To  Unhone  Dekha  Ke  Piche  Koi  Shakhs  Chikh 
Chikh  Kar  Unhe  Rok  Raha  Hai,  Jab  Woh  Qareeb  Aaya  To  Maloom  Hua  Ke  Woh  Koi  Aur 
Nahi  Balki  Ustad  Sahab  The,  Ustad  Sahab  Ne  Kaha  Ki  Main  Gawahi  Deta  Hu  Ki  Allah  Ke 
Siwa  Koi  Mabood  Nahi  Aur  Hazrat  Muhammad  Allah  Ke  Rasool  Hai,  Ye  Aazmaish  Thi 
Jis  Se  Main  Nikal  Gaya 

Ek  Din  Talba  Ustaad  Sahab  Ke  Ghar  Par  The  Ki  Ek  Aurat  Ne  Darwaze  Par  Dastak 
Di,  Poocha  Gaya  To  Kahne  Lagi  Ji  Mujhe  Shaikh  Se  Milna  Hai,  Shaikh  Se  Kaho  Ki  Fulan 
Raahib  Ki  Beti  Islam  Qubool  Karne  Aayi  Hai  Fir  Woh  Andar  Daakhil  Hui  Aur  Boli  :  Aye 
Mere  Sardar!  Aap  Ke  Haath  Me  Musalman  Hone  Aayi  Hu.  Jab  Aap  Chale  Gaye  To  Maine 
Ek  Khwaab  Dekha  Jis  Mein  Hazrate  Ali  Bin  Abi  Talib  Radi  Allahu  Ta'Ala  Anhu  Ki  Ziyarat 
Hui,  Unhone  Farmaya  Ki  Deen  -E-  Muhammadi  Ke  Alawa  Koi  Deen  Saccha  Nahin  Fir 
Farmaaya  Ki  Allaah  Ta'Ala  Ne  Tere  Zariye  Ek  Bande  Ko  Aazmaaya  Hai  Chunanche  Ab 
Mai  Aap  Ke  Pass  Aa  Gayi  Hu.  Islaam  Qubool  Karne  Ke  Baad  Shaikh  Ne  Un  Se  Nikaah 
Kar  Liya. 


15 


(L^aivLo  1 128(_ys ,  .  jiaj  I) 


Is  Waaqiye  Mein  Kai  Asbaaq  Hain  Lekin  Aik  Bada  Sabaq  Ye  Hai  Ki  Jab  Kisi  Ko 
Kisi  Se  Ishq  Ho  Jaaye  To  Use  Paane  Ke  Liye  Hadd  Se  Aage  Na  Badhe,  Agar  Hadd  Ke 
Andar  Rah  Kar  Haasil  Na  Kar  Paaye  Fir  Sabr  Kare  Aur  Apne  Rab  Se  Bahtari  Ki  Ummeed 
Rakhe  Be  Shak  Allaah  Ta'Ala  Ke  Liye  Ye  Namumkin  Nahin  Ki  Kisi  Ke  Dil  Ko  Pher  De, 
Agar  Aap  Apni  Chahat  Mein  Mukhlis  Hain  To  Allah  Ke  Fazl  Se  Koi  Na  Koi  Rasta  Zarur 
Dikhayi  Dega 


ABDE  MUSTAFA 


AWLAAD  KE  JAZBAAT 


Maine  Ek  Aadmi  Ko  Dekha  Jo  Apni  Beti  Ko  Sirf  Is  Liye  Zado  Kob  Kar  Raha  Tha 
Ke  Us  Ne  Ye  Kyun  Kaha  : 

"Abbu  Ji,  Mera  Fulaan  Jagah  Nikah  Kar  Do!" 

Mujhe  Bahut  Taras  Aaya,  Maine  Use  Kaha  : 

Mere  Bhai!  Ise  Bilkul  Na  Maaro,  Jab  Beta  Beti  Bol  Kar  Keh  Dein  To  Un  Ka  Nikah  Kar 
Dena  Chahiye 

Waise  Bhi  Baap  Ke  Liye  Bahut  Zaroori  Hai  Ke  Beti  Ka  Nikah  Karne  Se  Pehle  Us  Ki  Raaye 
Le,  Agar  Us  Ka  Dil  Kisi  Aur  Taraf  Maayil  Ho  To  Us  Ka  Lihaaz  Kare,  Taaki  Baad  Mein 
Fitna  Paida  Na  Ho 

Ishq  Bahut  Badi  Beemari  Hai,  Is  Se  Badi  Beemari  Kya  Ho  Sakti  Hai!! 

(  j  I  i  4 1 93 1 1 ,  4^ .  I  olxT  t  (£***>•  J  is  :t<i  >J»o) 

Baaz  Bachhe  Jab  Jawani  Ki  Dahleez  Par  Qadam  Rakhte  Hain  To  Un  Mein  Ishqo  Muhabbat 
Waali  Hiss  Bedaar  Ho  Jaati  Hai  Ye  Ek  Fitrati  Zauq  Hai,  Jis  Ke  Saath  Muqabla  Nahin  Kiya 
Ja  Sakta,  Haan  Walidain  Ka  Ye  Farz  Zaroor  Hai  Ke  Is  Ka  Durust  Raasta  Mutayyan  Karein 
Mash'hoor  Sufi  Aur  Waliullah,  Hazrate  Yahya  Bin  Maaz  Raazi  Rahimahullah  Se  Kisi  Ne 
Kaha  :  Aap  Ka  Beta  Fulani  Aurat  Par  Aashiq  Ho  Gaya  Hai 

Aap  Ne  Farmaya  :  Saari  Tareef  Us  Allah  Ke  Liye  Hai  Jis  Ne  Mere  Bete  Ko  Insano  Waali 
Tabiyat  Ata  Farmayi 

(^1429(j*  is  1 508^9  UoJ!  I) 

Ek  Arabi  Shayar  Kehta  Hai  : 

j  Ow  Li  Uo  LJitXfc'h  .s  c  * 

Jab  Turn  Kisi  Par  Aashiq  Nahin  Huye  To  Turn  Ne  Muhabbat  Ko  Samjha  Hi  Nahin,  Is  Liye 
Uth  kar  Ghaas  Charo,  Turn  Gadhe  Ho  (Aur  Muhabbat  Bhare  Jazbaat  Ko  Samajhna  lnsano 
Ka  Kaam  Hai,  Gadho  Ka  Nahin!)  Is  Silsile  Mein  Kuchh  Guzarishaat  Hain  : 

(1)  Shuru  Se  Hi  Apne  Bachho  Ki  Nigrani  Karein  Aur  Unhein  Ghair  Mahram 
Aurato/Mardo  Mein  Ghulne  Milne  Se  Baaz  Rakhein 

(2)  Unhein  Rasool  -e-  Paak  Ki  Muhabbat  Sikhayein  Taaki  Wo  lshqe  Rasool  Mein 
Parwaan  Chadhein,  Aur  Yaade  Huzoor  Mein  Hi  Aansu  Bahayein 

(3)  Agar  Aap  Shuru  Se  Bachho  Ki  Nigahdasht  (Dekh  Bhaal)  Nahin  Kar  Sake  Aur  Wo 
Ishqiya  Mamlaat  Mein  Mubtala  Ho  Gaye  Hain  To  Fitrat  Ke  Khilaf  Jung  Na  Karein, 
Balki  Un  Ke  Nikah  Ka  Bandobast  Karein 

(4)  Aap  Ka  Beta/Beti  Jis  Jagah  Nikah  Ke  Liye  Zidd  Kare,  Agar  Wo  Log  Aap  Ki  Samajh 
Se  Baahar  Hain  To  Bachho  Ko  Pyaar  Aur  Daleel  Se  Samjhayein,  Agar  Un  Ke 
Mamlaat  Hadd  Se  Badhe  Na  Huye  To  Maan  Jaayenge  Lekin  Agar  Mamlaat  Had  Se 
Tajawuz  Kar  Gaye  Huye  To  Aap  Maan  Jaiyega 

(5)  Jis  Tarah  Aap  Bachpan  Mein  Apne  Bachho  Ki  Har  Khushi  Ka  Lihaaz  Rakhte  Aaye 
Hain,  Isi  Tarah  Nikah  Ke  Maamle  Mein  Bhi  Rakhein 

Bahut  Data  Aise  Hua  Hoga  Ke  Aap  Ke  Bete/Beti  Ne  Aap  Ke  Khilafe  Mizaaj  Kaam 
Kiya,  Lekin  Aap  Un  Ki  Khushi  Ke  Liye  Khamosh  Reh  Gaye,  Aur  Unhein  Duayein 
De  Kar  Apna  Dil  Saaf  Kar  Liya 

Isi  Tarah  Nikah  Ke  Maamle  Mein  Bhi  Un  Ki  Pasand  Ka  Lihaaz  Karein,  Aur  Unhein 
Dua  -e-  Khair  Se  Nawaz  Kar  Chup  Ho  Jaayein,  Allah  Paak  Behtar  Karega 


ALLAMA  QAARI  LUQMAN  SHAHID  SAAHIB 


AURAT  KI  MUHABBAT 


Mere  Paas  Ek  Afsurda  (Udaas)  Shakhs  Taweezat  Ke  Liye  Aaya  Aur  Kehne  Laga  Ke 
Maine  Pasand  Ki  Shadi  Ki  Thi,  Lekin  Meri  Ahliya  Ne  Zabardasti  Talaaq  Le  Li  Halanki  Us 

Ne  Humesha  Saath  Nibhane  Ka  Pakka  Waada  Kiya  Tha  Aur  Qasmein  Bhi  Khayi  Thi . , 

Ab  Main  Us  Ke  Bighair  Reh  Nahin  Sakta,  Mera  Koi  Hal  Nikalein  Maine  Tasalli  Dete  Huye 
Kaha  Ke  Aap  Ka  Hal  Nikalta  Hoon,  Lekin  Us  Se  Pehle  Meri  Baat  Sun  Lein! 

Hazrate  Aatika  Binte  Zaid  Ka  Nikah  Hazrate  Abdullah  Bin  Abu  Bakar  Siddique  Se 
Hua  Tha,  Aap  Un  Se  Be  Had  Muhabbat  Karte  The,  Un  Ki  Judayi  Bilkul  Bardasht  Na  Karte, 

Isi  Wajah  Se  Jab  Baaz  Jungo  Mein  Shareek  Na  Ho  Sake  To  Sayyiduna  Siddique  -e-  Akbar 
Ne  Kaha  Ke  Apni  Biwi  Ko  Talaq  De  Do!  Aap  Ne  Walid  Ki  Ita'at  Mein  Na  Chahte  Huye 
Bhi  Talaq  (Rajayi)  To  De  Di,  Lekin  Shiddat  -e-  Muhabbat  Mein  Ash'aar  Padhte  Rehte  The 

Ek  Din  Sayyiduna  Siddique  -e-  Akbar  Ne  Suna,  Wo  Keh  Rahe  The  :  Aye  Atika! 
Main  Tujhe  Us  Waqt  Tak  Nahin  Bhulunga  Jab  Tak  Mashriq  Se  Raushni  Nikalti  Rahegi 
Aur  Tauq  Daar  Qumri  (Ek  Parinda)  Ku  Ku  Karti  Rahegi  Aye  Atika!  Har  Din  Raat  Mera  Dil 
Tujhe  Yaad  Karta  Hai,  Un  Jazbaat  Ki  Wajah  Se  Jo  Mere  Andar  Chhupe  Hain 

Ye  Ash'aar  Sun  Kar  Sayyiduna  Siddique  -e-  Akbar  Par  Riqqat  Taari  Ho  Gayi  Aur 
Aap  Ne  Farmaya  :  (Talaq  Se)  Ruju  Kar  Lo! 

Kuchh  Arse  Baad  Jab  Hazrate  Abdullah  Radiallaho  Ta'ala  Anho  Shaheed  Ho  Gaye 
To  Hazrate  Aatika  Ne  Un  Ka  Marsiya  Kaha,  Jis  Ka  Ek  Sher  Ye  Tha  : 

v-' 

4juy>  (J-&  i JjLxjS)  cxJ  Is 

Maine  Qasam  Khayi  Hai  Ke  Meri  Aankhein  Aap  Par  Humesha  Royengi  Aur  Mera 
Badan  Ghubaar  Aalud  Rahega  Phir  Sayyiduna  Umar  Faruque  Ne  Hazrate  Aatika  Ko 
Paigham  -e-  Nikah  Bheja,  Jise  Aap  Ne  Qabool  Kar  Liya  Walime  Par  Hazrate  Ali  Bhi 
Maujood  The,  Aap  Kehne  Lage  Ke  Ameerul  Momineen!  ljazat  Dein  Main  Aatika  Se  Baat 
Kama  Chahta  Hoon  ljazat  Milne  Par  Aap  Ne  Darwaze  Ki  Oat  Mein  Khade  Ho  Kar  Kaha: 

Aye  Apni  Jaan  Ki  Dushman,  Tera  Ye  Qaul  Kahan  Gaya  Ke  "(Aye  Abdullah)  Maine 
Qasam  Khayi  Hai  Ke  Meri  Aankhein  Aap  Par  Humesha  Royengi  Aur  Mera  Badan  Ghubaar 
Aalud  Rahega"  Ye  Sun  Kar  Hazrate  Aatika  Ro  Padi  Sayyiduna  Umar  Kehne  Lage  :  Aye 
Abul  Hasan!  Aap  Ko  Ye  Baat  Dohrane  Ki  Kya  Zaroorat  Pesh  Aa  Gayi? 

Saari  Auratein  lsi  Tarah  Karti  Hain 

jjuJIjli  ,7088j  337 (jo  :A*-d) 


Maine  Kaha  Ke  Is  Mein  Humare  Liye  Bahut  Kuchh  Sabaq  Hai! 

Aurat  Ke  Behte  Aansu  Aur  Muhabbat  Bhare  Alfaaz  Par  Bahut  Zyada  Etimaad  Karne  Ke 
Bajaye  Aqlo  Samajh  Se  Kaam  Lete  Huye,  Apne  Aap  Ko  Qaabu  Mein  Rakhna  Chahiye 

Daana  Kehte  Hain  : 

1-  Khana  Jab  Tak  Hazam  Na  Ho  Jaaye  Us  Ki  Tareef  Nahin  Kami  Chahiye 

2-  Dost  Se  Jab  Tak  Qarz  Na  Maang  Lein  Us  Par  Bharosa  Nahin  Kama  Chahiye 

3-  Aur  Aurat  Ke  Marne  Se  Pehle  Tareef  Nahin  Kami  Chahiye 


Kyunki  Khana,  Hazam  Hone  Se  Pehle  Pet  Aur  Maada  Bhi  Kharaab  Kar  Sakta  Hai, 
Is  Liye  Qabil  -e-  Tareef  Usi  Waqt  Hoga  Jab  Hazam  Ho  Jaaye  Aur  Baato  Baato  Mein  Dosti 
Ke  Daawe  Har  Koi  Kar  Sakta  Hai,  Lekin  Jab  Qarz  Maanga  Jaaye  To  Maloom  Hota  Hai 
Wo  Kitna  Mukhlis  Hai  Aur  Aurat  Zindagi  Mein  Kisi  Mod  Par  Bhi  Wafa  Badal  Sakti  Hai, 
Is  Liye  Marne  Se  Pehle  Tareefo  Tauseef  Se  Parhez  Kama  Chahiye  Aaj  Kal  Humare 
Naujawano  Ki  Ek  Tadaad  Aurato  Ki  Dasi  Huyi  Hai,  Allah  Paak  Un  Ke  Haal  Par  Raham 
Farmaye  Be  lnteha  Muhabbat  Sirf  Aur  Sirf  Rasool  -e-  Paak  Se  Karein,  Baaqi  Sab 
Muhabbatein  Jhooti  Hain 


ALLAMA  QAARI  LUQMAN  SHAHID 


S  MUHABBAT  (ISHQE  MAJAZI)  ME  JAKDA  GAYA| 
HAQIQAT  ME  MAHSHAR  ME  PAKDA  GAYABB 


Muhabbato  Ishq  Ka  Maana  Wa  Mafhoom: 

Muhabbat  Ki  Tareef  Karte  Hue  Imam  Raghib  Asfahaani  Rahmatullahi  Alaih  Likhte  Hai  : 

4x15^1  slyjUsSlj| 

Yani  Us  Cheez  Ki  Khwahish  Kama  Jise  Apne  Liye  Accha  Aur  Behtar  Guman  Karta  Hai 

(4Ac-4JJI  j  j  M  oUjJLe) 

Gaur  Kiya  Jaye  To  Maloom  Hoga  Ki  Muhabbat  Darasal  Humare  Dil  Ki  Ek  (Wish) 
Hai  Tareef  Me  Lafz  Khawish  Ka  Naam  Hai  Kyuki  Dil  Ko  Koi  Chiz  Acchi  Lagti  Hai  To  Us 
Ke  Husool  Ke  Liye  Betabi  Ka  Izhaar  Karta  Hai  Aur  Insan  Se  Baar  Baar  Is  Ka  Mutalba 
Karta  Hai  Aur  Yahi  Mutalba  Khwahish  Kehlati  Hai  Pas  Natija  Ye  Nikalta  Hai  Ke  Dil  Ke 
Kisi  Poshida  Shai  Ki  Janib  Ma'il  (Bent)  Ho  Jane  Ka  Naam  Muhabbat  Hai  Aur  Ishq  Ki 
Tareef  Karte  Hue  Hazrat  Allama  Ibne  Manzoor  Rahmatullah  Alaih  Likhte  Hai 


Yani  Muhabbat  Me  Had  Se  Tajawuz  Kama  Ishq  Hai 


(9jJ^>  ^jLJ) 

Maloom  Hua  Ke  Jab  Dil  Kisi  Ki  Janib  Maa'il  Hone  Me  Hadd  Se  Tajawuz  Kar  Jaye 
To  Us  Mailaan  Ko  lshq  Kehte  Hai  Mazkoora  Umoor  Ka  Khulasa  Ye  Hua  Ki  Jab  Tak  Dil 
Kisi  Ki  Taraf  Maa'il  Hone  Me  Hadd  Se  Tajawuz  Na  Kare  To  Ye  Itna  Mailaan  Muhabbat 
Kahlata  Hai  Aur  Jab  Is  Mailaan  Wa  Qashish  Me  Shiddat  Paida  Ho  Jaye  To  Use  lshq  Ka 
Naam  Diya  Jata  Hai 


Hum  Yahan  Muhabbat  Ki  Do  Qism  Bayan  Karege 

1)  Muhabbat  (lshq)  Haqiqi 

2)  Muhabbat  (lshq)  Majazi 


1)  Muhabbate  Haqiqi  Jo  Sirf  Allah  Ta'ala  Wa  Rasoolullah  Ya  Allah  Ta'ala  Wa 
Rasoolullah  Ki  Raza  Ke  Liye  Kisi  Se  Ki  Jaye,  Jaisa  Ki  Allah  Ta'alah  Iman  Walo  Ke 
Talluq  Se  Khud  lrshad  Farmata  Hai 


Aur  lman  Wale  Sab  Se  Zyada  Allah  Se  Muhabbat  Karte  Hai 


Seeratul  Jinan  Me  Is  Aayat  Ki  Tafseer  Ye  Hai,  Allah  Ta'alah  Ke  Maqbool  Bande 
Tamam  Makhlooqaat  Se  Badh  Kar  Allah  Ta'alah  Se  Muhabbat  Karte  Hai  Muhabbate  llahi 
Me  Jeena  Aur  Muhabbate  llahi  Me  Marna  Un  Ki  Haqiqi  Zindagi  Hoti  Hai  Apni  Khushi 
Par  Apne  Rab  Ki  Raza  Ko  Tarjeeh  Dena,  Narm  Bistaro  Ko  Chhod  Kar  Bargaahe  Niyaz  Me 
Sir  Basujood  Hona,  Yade  llahi  Me  Rona,  Raza  -e-  llahi  Ke  Husool  Ke  Liye  Tadapna, 
Sardiyo  Ki  Taweel  Rato  Me  Qiyam  Aur  Garmiyo  Ke  Lambe  Dino  Me  Roze,  Allah  Ta'alah 
Ke  Liye  Muhabbat  Kama  Us  Ki  Khatir  Dushmani  Rakhna,  Us  Ki  Khatir  Kisi  Ko  Kuchh 
Dena,  Us  Ki  Khatir  Kisi  Se  Rok  Lena,  Nemat  Par  Shukr,  Musibat  Me  Sabr,  Har  Haal  Me 
Khuda  Par  Tawaqqal,  Aur  Har  Muamle  Ko  Allah  Ta'alah  Ke  Supurd  Kar  Dena,  Ahkame 
llahi  Par  Amal  Ke  Liye  Hama  Waqt  Tayyar  Rahena,  Dil  Ko  Ghair  Ki  Muhabbat  Se  Paak 
Rakhna,  Allah  Ta'alah  Ke  Mahboobo  Se  Muhabbat  Aur  Allah  Ta'alah  Ke  Dushmano  Se 
Nafrat  Kama,  Allah  Ta'alah  Ke  Pyaro  Ka  Niyaz  Mand  Rahena,  Allah  Ta'alah  Ke  Sab  Se 
Pyare  Rasool  Wa  Mahboob  Ko  Dilo  Jaan  Se  Mahboob  Rakhna,  Un  Se  Muhabbat  Rakhna, 
Muhabbate  llahi  Me  lzafe  Ke  Liye  Un  Ki  Sohabat  lkhtiyaar  Kama,  Allah  Ta'alah  Ki 
Tazeem  Samajhte  Hue  Un  Ki  Tazim  Kama,  Ye  Tamam  Umoor  Aur  In  Ke  llawa  Saikdo 
Kaam  Aise  Hain  Jo  Muhbbat  -e-  llahi  Ki  Daleel  Hai  Aur  Is  Ke  Taqaze  Bhi 


(2:  1  65  .  5  I  I  J o\ 

Huzoor  Nabiye  Akram  Ne  lrshad  Farmaya  : 

Flazrate  Abu  Darda  Radiallaho  Ta'ala  Anhu  se  Marvi  Hai  Ke  Rasoolullah  Ne 
lrshad  Farmaya  Ki  Dawood  Alaihissalam  Ne  Arz  Ki:  Aye  Mere  Rab  Main  Tujh  Hi  Se  Teri 
Muhabbat  Aur  Tere  Mahboobo  Ki  Muhabbat  Aur  Aise  Amal  ki  Taufiq  Ka  Sawal  Karta 
Hu  Jo  Mujhe  Teri  Muhabbat  Tak  Pahuncha  De,  Ya  Allah  Apni  Muhabbat  Ko  Mujhe  Meri 
Jaan  Aur  Mere  Ahel,  Dhande  Pani  Se  Zyada  Mahboob  Kar  De  Aur  Nabiye  Akram 
Jab  Kabhi  Hazrat  Dawood  Alaihissalam  Ka  Tazkira  Karte  Ya  Unke  Bare  Me  Koi  Waqia 
Sunate  To  Farmate  Dawood  Alaihissalam  Sab  Se  Zyada  Ibadat  Guzaar  The, 

Ye  Hadees  Sahiyul  Isnad  Hai 

(434 


Muhabbat  -e-  llahi  Ki  Alamat : 

Aur  Muhabbate  llahi  Ki  Alamat  Ye  Hai  Ki  Us  Ke  Muhib  Aur  Mahboob  Aur  Mahboobo 
Ko  Dost  Rakhe  Aur  Us  Se  Bugz  Rakhne  Walo  Aur  Jin  Par  Woh  Naraz  Hai  Unhe  Dushman 
Samjhe,  Us  Ki  Nafarmani  Ke  Qareeb  Na  Jaye  Aur  Ibadat  Ko  Puri  Khushdili  Aur  Shauq  Se 
Ada  Kare  Aur  Khushdili  Ke  Saath  Us  Ki  Raah  Me  Maal  Qurban  Kare 


(540<j<9^ 


2)  Muhabbat  (lshq)  Majazi  Ka  Matlab  : 

(Ishq)  Majazi  Us  lshq  Ko  Kahte  Hain  Jo  Nafs  Ki  Khwahishaat  Ki  Takmeel  Ki  Gharz 
Se  Sirf  Khubsurat  Aur  Be  Aib  Khawateen  Wa  Ladkiyo  Aur  Ladko  Se  Kiya  Jata  Hai 

Humara  Mua'shara : 

Humare  Mua'shre  Me  Muhabbat  (Ishq)  Majazi  Is  Hadd  Tak  Fashion  Ban  Chuka  Hai  Ki  Is 
Ki  Behayai  Par  Bade  Azaim  Wa  Jasarat  Ke  Baad  Bhi  Rok  Tham  Bahut  Muskil  Hai, 
Naujawan  Tabqa  Muhabbat  (Ishq)  Majazi  Me  Giraftar  Husn  Ke  Jaal  Me  Farefta  Ho  Kar 
Allah  Ta'ala  Wa  Rasool  Ke  Farameen  Ko  Faramosh  Kar  Muhabbat  (lshq)  Haqiqi  Se 
Door  Ho  Raha  Hai 


Bhool  Gaye  Rab  Ko  Sabhi  Muhabbat  (lshq)  Majazi  Me  Kho  Kar, 

Muhabbat  (lshq)  Haqiqi  Na  Ho  To  Majazi  Bhi  Nahi  Milta  Ro  Kar 

Jo  Log  Muhabbat  (Ishq)  Majazi  Me  Giraftaar  Hai  Ya  Dusre  Logo  Ko  Giraftaar  Hone  Ki 
Targheeb  Dete  Hai  Jo  Khud  Muhabbat  (Ishq)  Majazi  Me  Giraftaar  Hai  Woh  Behayai  Ki 
Dawat  Deta  Hai  Khud  Ko  Aur  Jis  Ke  lshq  Me  Mubtala  Hai  Us  Ko,  Dusre  Woh  Log  Jo  lshq 
Majazi  Ko  Hazrat  Aadam  Alaihissalam  Ya  Hazrat  Yusuf  Alaihissalam  Ya  Laila  Majnoo  Ki 

Taraf  Mansoob  Kar  Ke  Ishq  Majazi  Me  Mubtala  Rahene  Walo  Ko  Behayai  Ki  Targeeb 
Dete  Hai 


Allah  Ta'ala  Ne  lrshad  Farmaya  : 


^  tXj  JJ I  o  I  ^4-1  I  I  y  I  U  I  UI 


Beshak  Jo  Log  Chahate  Hai  Ki  Musalmano  Me  Behayai  Ki  Baat  Pahuche  Un  Ke  Liye 
Duniya  Aur  Aakhirat  Me  Dardnaak  Azab  Hai 


Sjy*) 


Hujjatul  Islam  Imam  Gazali  Radiallaho  Anhu  Tahereer  Farmate  Hai  : 

Jo  Shakhs  Teen  Chizo  Ka  Dawa  Karta  Ho  Magar  Teen  Chizo  Se  Paak  Nahi  Woh 
Dhoke  Me  Hota  Hai, 

(1)  Woh  Zikrullah  Se  Khalwat  Haasil  Hone  Ka  Dawa  Karta  Ho  Lekin  Phir  Bhi  Duniya 
Se  Muhabbat  Rakhta  Ho 

(2)  Ibadat  Me  Ikhlaas  Ka  Dawa  Rakhe  Lekin  Saath  Ye  Bhi  Chahe  Ki  Log  Tazim  Baja 
Laye 

(3)  Jo  Khud  Ko  Nahi  Girata  Magar  Allah  Ta'alah  Ki  Muhabbat  Ka  Dawa  Kare 
Janab  Rasoolullah  Ne  Farmaya  : 

Jaldi  Hi  Meri  Ummat  Par  Aisa  Waqt  Aane  Wala  Hai  Ki  Woh  Panch  (5)  Chizo  Se  Muhabbat 
Karne  Lage  Aur  Panch  Ko  Bhula  Dege 

Dunya  Dunya  Ki  Jap  Hogi  Aur  Aakhirat  Ko  Bhul  Jayege,  Maal  Se  Muhabbat  Kare  Aur 
Masjid  Yaad  Na  Rakhege,  Makhlooq  Se  Muhabbat  Karege  Aur  Khaliq  Ko  Bhula  Dege 
Ma'asi  Se  Muhabat  Karte  Hoge  Aur  Tauba  Bhul  Jayege,  Mahallat  Un  Ko  Pyare  Hoge  Aur 
Qabrastaan  Farmosh  Karege 


(71,7  2  ye ,  o  jiSJ  I 


Huzoor  Sarwar  -e-  Aalam  Ki  Peshangoyi  Makhlooq  Se  Mohabbat  Karenge 
Aur  Khaliq  Ko  Bhula  Denge,  Muhabbat  (Ishq)  Mijazi  Ke  Marizo  Ka  Yahi  Haal  Hai  Woh 
Muhabbat  (Ishq)  Majazi  Jo  Woh  Nafs  Ki  Khwahishaat  Ki  Takmeel  Ki  Gharz  Se  Sirf 
Khubsurat  Aur  Be  Aib  Khwatin  Wa  Ladkiyon  Aur  Ladko  Se  Karte  Hai  Aur  Khaliq  Ke 
Farameen  Ko  Faramosh  Kar  Baithe  Hai  Allah  Ta'ala  Ne  Muhabbat  (Ishq)  Majazi  Se  Roka 
Hai  Muhabbat  (Ishq)  Haqiqi  Se  Nahi  Ishq  -e-  Majazi  Me  Insan  Apne  Iman  Ko  Hi  Barbad 

Kar  Baithta  Hai  Mulaiza  Farmaye  Is  Hikayat  Se  :  Ek  Muazzin  Jisne  Chalis  (40)  Saal  Tak 
Minaare  Par  Chadh  Kar  Azan  Di  Ek  Din  Azan  Dene  Ke  Liye  Minaare  Par  Chadha  Aur 
Azaan  Dete  Hue  Jab  Hayya  Alai  Falah  Par  Pahuncha  To  Us  Ki  Nazar  Ek  Nasrani  (Isai) 
Aurat  Par  Padi  Us  Ke  Aql  Aur  Dil  Jawab  De  Gaye  Azan  Chhod  Kar  Us  Aurat  Ke  Paas  Ja 
Pahuncha  Aur  Use  Nikah  Ka  Paigam  Diya  Woh  (Nasrani)  Aurat  Kahne  Lagi  Mera  Mehar 
Tujh  Par  Bhari  Hoga 

Us  Shakhs  Ne  Kaha  :  Tera  Mehar  Kya  Hai? 

Aurat  Boli  Deen  -e-  Islam  Ko  Chhod  Kar  Mere  Mazhab  Me  Dakhil  Ho  Ja, 

Us  Muazzin  Ne  Allah  Ka  lnkar  Kar  Ke  Us  Aurat  Ka  Mazhab  Ikhtiyar  Kar  liya  Phir  Nasrani 
Aurat  Ne  Us  Se  Kaha  Mera  Baap  Ghar  Ke  Nichle  Qamre  Me  Hai  Turn  Us  Se  Nikah  Ki 
Baat  Karo, 

Jab  Woh  Niche  Utarne  Laga  To  Uska  Pao  Fisal  Gaya  Jiski  Wajah  Se  Woh  Kufr  Ki  Halat 
Me  Hi  Gir  Kar  Mar  Gaya! 

Apni  Shehwat  Ko  Bhi  Puri  Na  Kar  Saka  Aur  Use  Imaan  Se  Bhi  Haath  Dhona  Pada, 

Allah  Ki  Bargah  Me  Bure  Khatme  Se  Panah  Mangte  Hai 

(42(jp  3  JatlyJI  (3  cAiAb 


(19y® 

j. 

Is  Waqiye  5 

>e  Muhabbat  (Ishq) 

i  Majazi  Me  Mubtila  F 

tahne  Wale  Apna  1 

Muhasiba 

Kare  Allah  Ki  Bargah  Me  Dua  Hai  Woh  Apne  Habib  Nabi  E  Kareem  Ke  Sadqe  Hum 
Ko  Muhabbat  (Ishq)  Majazi  Ki  Bala  Se  Mahefuz  Rakhe  Aur  Muhabbat  (lshq)  Haqiqi  Ata 
Farmaye 

Aamin 

SHOAIB  AHMAD  (BAHRAICH  SHARIF) 


JANNATI  HOOR  KE  BAARE  MEIN  BHI  SOCHIYE 


Hazarate  Zunnoon  Misree  Rahmatullahi  Ta'ala  Alaih  Ek  Jawaan  Ladke  Ko  Kuchh 
Likhwa  Rahe  The  Ki  Ek  Husno  Jamal  Ki  Malika  Saamne  Se  Guzri,  Woh  Jawaan  Ladka 
Nazrein  Churaa  Churaa  Kar  Us  Ladki  Ki  Taraf  Dekhne  Laga  Hazarate  Zunnoon  Misri  Ne 
Dekh  Liya  Aur  Us  Ladke  Ki  Gardan  Pher  Kar  Ye  Sher  Kaha  : 

^yip3  (j j ^  y  i '  I  y  2 

2  J  <— J"1  «£>  |  ^ 

"Paani  Aur  Mittii  Se  Bani  Auraton  Ko  Chhod  Aur  Apne  lshq  Aur  Khwaahish  Ko  Us  Hoor 
Ka  Matwaala  Banaa  Jo  Kunwaari  Hai  Aur  Moti  Aankhon  Waali  Hai" 

m  ^  y>) 


Pyaar  Pyaar  Ka  Jaap  Japne  Waalon  Ko  Kabhi  Jannati  Hooron  Ke  Baare  Mein  Bhi 
Sochna  Chahiye  Jo  Is  Duniya  Ki  Auraton  Ki  Tarah  Nahin  Ke  Aap  Ko  Dhoka  De,  Aap  Ko 
Pareshaan  Kare  Ya  Aap  Se  Aap  Ke  Maal  Ki  Wajah  Se  Muhabat  Kare  Is  Chaar  Din  Ki 
Zindagi  Mein  Pyaar  Muhabbat  Ke  llawa  Aur  Bhi  Bahut  Se  Kaam  Hain  Jinhein  Kar  Ke  Aap 
Apni  Dayimee  (Permanent)  Duniya  Yaani  Aakhirat  Ko  Sawaar  Sakte  Hain  Warna  Ye  "Do 
Din  Waala  Pyaar"  Aap  Ko  Daayimee  Musibat  Mein  Daal  Dega 


ABDE  MUSTAFA 


31 RL  FRIEND  AUR  BOY  FRIEND  QIYAMAT  MEIN  EK  DOOSRE  KI 


Allama  lbne  Jauzi  Likhte  Hain  Ki  Ek  Ibaadat  Guzar  Shakhs  Ko  Ek  Ladki  Se  lshq  Ho 
Gaya,  Un  Ke  lshq  Ka  Poore  Shahar  Mein  Charcha  Ho  Gaya  Ek  Din  Ladki  Ne  KahaKi  Allah 
Ki  Qasam  Main  Aap  Se  Muhabbat  Karti  Hoon  Ladke  Ne  Kaha  Ki  Allah  Ki  Qasam  Mai 
Bhi  Turn  Se  Muhabbat  Karta  Hoon  Ladki  Ne  Kaha  Ki  Mai  Chaahti  Hoon  Ki  Apna  Moonh 
Tumhare  Moonh  Par  Rakhoon,  Us  Ne  Bhi  Kaha  Ki  Mai  Bhi  Yahi  Chahta  Hoon  Ladki  Ne 
Kaha  Ke  Mai  Chaahti  Hoon  Ki  Apna  Seena  Tumhare  Seene  Se  Lagaaun  Aur  Apna  Pet 
Tumhare  Pet  Se  Lagaaun,  Us  Ne  Kaha  Ki  Main  Bhi  Yahi  Chahta  Hoon  Ladki  Ne  Kaha  Ke 
Phir  Tumhein  Kis  Ne  Roka  Hai?  Allah  Ki  Qasam  Yahi  To  Muhabbat  Ka  Mauqaa  Hai  To 
Us  Ne  Jawaab  Diya  Ki  Allaah  Ta'ala 

"Us  (Qiyamat  Ke)  Din  Gehre  Dost  Ek  Dusre  Ke  Dushman  Ho  Jayenge  Siwaye 
Parhezgaro  Ke"  Phir  Wo  Kehne  Laga  Ki  Main  Is  Ko  Pasand  Nahin  Karta  Ke  Tumhaari 
Aur  Meri  Dosti  Qiyaamat  Ke  Din  Dushmani  Mein  Badal  Jaaye  Ladki  Ne  Kaha  Ke  Humaara 
Rab  Humaari  Tauba  Qubool  Kar  Lega  Lihaaza  Hum  Tauba  Kar  Lenge  Us  Ne  Kaha  Ke 
Kyun  Nahin  Lekin  Mujhe  Is  Ka  Itminaan  Nahin  Hai  Ke  Mujhe  Achaanak  Maut  Na  Aa  Jaye 
Phir  Wo  Utha  Aur  Us  Ki  Aankhon  Mein  Aansoo  The  Aur  Phir  Dobara  Kabhi  Us  Ladki  Ke 
Paas  Na  Gaya  Aur  Apni  Ibaadat  Mein  Masroof  Ho  Gaya 

(UaAlo  (J  jjfif  I  y*) 

Naujawano  Agar  Tumhein  Kisi  Se  Pyaar  Ho  Gaya  Hai  Aur  Tumhara  Pyaar  Saccha 
Hai  To  Kya  Turn  Yeh  Pasand  Karoge  Ki  Chand  Dinon  Ki  Duniya  Ke  Baad  Qiyaamat  Mein 
Tumhaara  Mahboob  Tumhaara  Dushman  Ho  Jaaye? 

Kya  Ye  Accha  Hoga  Ki  Aaj  Turn  Use  Haasil  Kar  Lo  Lekin  Humesha  Ke  Liye  Kho 
Do?  Nahin  Harghiz  Nahin!  Ek  Saccha  Aashiq  To  Ye  Chaahega  Ki  Mai  Apne  Mahboob 
Ko  Humesha  Ke  Liye  Haasil  Kar  Loon  Aur  Us  Ka  Ek  Hi  Tareeqa  Hai  Ki  Taqwa  Ko  Na 


Ka  Farmaan  Hain 


61  ■A’i')  £$1^1  S'! 

Chhoda  Jaaye  Aur  Gunaahon  Se  Bacha  Jaaye  Aap  Ko  Jis  Se  Muhabbat  Hui  Hai  Us  Se 
Nikaah  Kar  Lijiye  Yahi  Sab  Se  Behtareen  Hal  Hai  Is  Se  Aap  Ko  Yahan  Bhi  Faayida  Hoga 
Ki  Aap  Ka  Mahboob  Aap  Ki  Nazron  Ke  Saamne  Hoga  Aur  Aap  Ka  Taqwa  Bhi  Salamat 
Rahega  Aur  Wahaan  Bhi  Aap  Apne  Mahboob  Ko  Mahboob  Hi  Paayenge  Na  Ki  Dushman ! 
Agar  Nikaah  Na  Ho  Paaye  To  Koi  Aisa  Kaam  Na  Karein  Jo  Aap  Ke  Mahboob  Ko  Aap  Se 
Humesha  Ke  Liye  Door  Kar  De  Agar  Aap  Ne  Apna  Daaman  Gunaahon  Se  Khaali  Rakha 
To  Yaqeen  Jaaniye  Ki  Allah  Ta'ala  Har  Shay  Par  Qaadir  Hai,  Woh  Aap  Ke  Daaman  Ko 
Aap  Ki  Muraadon  Se  Bhar  Dega 


ABDE  MUSTAFA 

